Ego Iohannes de Tornella miles omnibus presentes litteras inspecturis notum facio quod ego dedi et concessi ecclesie beati Nazarii Eduensis decem solidos forensium Nivernensium, pro anniversario meo ibidem celebrando in crastina medie Quadragesime annuatim, percipiendos super redditibus meis de Arleu, ita quod si in prefixo termino non redderentur singulis annis predicti decem solidi, volui et concessi quod percipientes redditus dicte ville dampna vel expensa que dicta ecclesia in illis faceret perquirendis per censuram ecclesiasticam persolvere cogerentur. Datum anno Domini Mº CCº XXXº nono, mense Iulii.